கேள்வி: ஊசிமுறி பற்றி விளக்கவும்.
பதில்: ஊசிமுறி என்பது ஒரு தொகைநிலைத் தொடர். ஊசியும் முறியும் என்பது இதன் விரி. ஊசி என்பது எழுத்தாணி. முறி என்பது எழுதும் ஓலை. ஒரு பாடலை எழுதும்போது அது முடிவதற்குள் இடையிலே ஊசி முறிந்துபோன பாடல் ஒன்றுக்கு ஊசிமுறி என்னும் பெயர் சூட்டப்பட்டுள்ளது. இதனைப் பாடியவர் கம்பர் காலத்து இடைக்காடர். இடைக்காடனார், இடைக்காட்டுச் சித்தர் ஆகிய புலவர்கள் வேறு.
கேள்வி: ஊசிமுறி - ஊசி முறிந்தது பற்றி தகவல் சொல்.
பதில்: ஆற்றங் கரையி னருகிருக்கு மாமரத்திற் காக்கை யிருந்து கககவெனக் - காக்கைதனை எய்யக்கோல் இல்லாமல் என்று எழுதியதும் அவரது எழுத்தாணி முறிந்துவிட்டது. முறிந்தபோது எழுதிய சொல் நமக்குக் கிடைக்கவில்லை. என்றானே வையக் கோனாரின் மகன். என்று வரும் அதன் தொடர்ச்சி கிடைத்துள்ளது.
கேள்வி: ஊசிமுறி - பாடலின் உட்பொருள் என்பது என்ன?
பதில்: காக்கை - எமன் க க க எனல் – எமன் கொக்கரிக்கும் ஒலி வையக் கோனார் - நாடாளும் அரசன் நாடாளும் அரசன் ஒருவன் தன்னைக் கொல்லவந்த எமனைக் கொல்ல விரும்பினான். அதற்குக் கருவிக்கோல் கிடைக்கவில்லை. சாவைத் தவிர்க்க முடியாது என்பது கருத்து.